
Parafrázis

Leonardo da Vinci - Hermelines hölgy című festményének parafrázisait készítettem el. A festmény modellje, Cecilia Gallerani a kor ideális nőalakja volt. Témámmal kísérletet teszek megtalálni korunk egyes szubkultúráinak szépségideáljait. A cicababát, akinek csak a külsőségek a fontosak, a rossz lányt, aki emancipált, férfias vonású ugyanakkor nőies jegyeket fedezhetünk fel benne, és a transzvesztitát, aki a műviség megtestesítője. Leonardo eredetileg egy kék enteriőrt festett a kép hátterébe, ezért én kékkel alapoztam vásznaimat. Az arc bizonyos részein ujjait segítségül hívva a festéshez, alakította ki a portré vonásait. A festésmódot én is átvettem a reneszánsz mester fogásai közül, megidézve ezzel a szellemét.



